b'\n_START_ARTICLE_\nUudenseelanninhaukkap\xc3\xb6ll\xc3\xb6\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on noin 29 cm ja paino noin 175 g. Suklaanruskea pienehk\xc3\xb6 p\xc3\xb6ll\xc3\xb6, jonka puvun selk\xc3\xa4puolella on valkeita pilkkuja ja vatsapuolella tummia viiruja. Silm\xc3\xa4t ovat keltaiset ja pyrst\xc3\xb6 pitk\xc3\xa4hk\xc3\xb6. Laulu on kuuluva "moo-poo" eli "more-pork" englanniksi. Saalistaessaan kirkuu "krii"._NEWLINE_3 alalajia tunnetaan, novaeseelandiae, albaria ja undulata. Lajista on erotettu australianhaukkap\xc3\xb6ll\xc3\xb6 Ninox boobook, joka on kooltaan hieman suurempi. Monet tutkijat kuitenkin pit\xc3\xa4v\xc3\xa4t n\xc3\xa4it\xc3\xa4 kahtena lajia samana lajina Ninox novaeseelandiae.*\n_START_SECTION_\nEsiintyminen\n_START_PARAGRAPH_\nUusi-Seelanti l\xc3\xa4hisaarineen, yleinen. Lajia ei ole tavattu Suomessa.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPesii l\xc3\xa4hes kaikkialla Uudessa-Seelannissa. Lajin laulu on siell\xc3\xa4 yleisin \xc3\xb6inen luonnon\xc3\xa4\xc3\xa4ni.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 voi olla mit\xc3\xa4 moninaisemmassa paikassa, esimerkiksi maassa tai kalliojyrk\xc3\xa4nteell\xc3\xa4, mutta tavallisimmin se on puunkolossa. Munia on 2\xe2\x80\x935, ja naaras hautoo niit\xc3\xa4 20\xe2\x80\x9330 p\xc3\xa4iv\xc3\xa4\xc3\xa4. Poikaset j\xc3\xa4tt\xc3\xa4v\xc3\xa4t pes\xc3\xa4n 5 viikon ik\xc3\xa4isin\xc3\xa4.\n_START_SECTION_\nRavinto\n_START_PARAGRAPH_\nSy\xc3\xb6 etup\xc3\xa4\xc3\xa4ss\xc3\xa4 hy\xc3\xb6nteisi\xc3\xa4 ja muita selk\xc3\xa4rangattomia, sek\xc3\xa4 pikkunis\xc3\xa4kk\xc3\xa4it\xc3\xa4, gekkoja ja lintuja. Saalistaa \xc3\xb6isin.\n_START_SECTION_\nMytologiaa\n_START_PARAGRAPH_\nUuden-Seelannin maoreille uudenseelanninhaukkap\xc3\xb6ll\xc3\xb6 oli merkitt\xc3\xa4v\xc3\xa4 ennelintu. P\xc3\xb6ll\xc3\xb6n ilmaantuminen pihalle tai sis\xc3\xa4lle asuntoon tiesi kuoleman vierailevan talossa. Saalistus\xc3\xa4\xc3\xa4nen kuuleminen toi huonoja uutisia ja laulun kuuleminen hyvi\xc3\xa4. Maorien mielest\xc3\xa4 p\xc3\xb6ll\xc3\xb6ill\xc3\xa4 oli kyky suojella, varoittaa ja neuvoa ihmisi\xc3\xa4.'